Απόφαση της Μεικτής Επιτροπής του ΕΟΧ

αριθ. 79/1999

της 25ης Ιουνίου 1999

για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα ΙΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 75/1999, της 28ης Μαΐου 1999(1).

(2) Ο κανονισμός (ΕΚ) αριθ. 1570/98 της Επιτροπής, της 17ης Ιουλίου 1998, σχετικά με την τροποποίηση των παραρτημάτων Ι μέχρι ΙV του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(2), πρέπει να ενσωματωθεί στη συμφωνία.

(3) Ο κανονισμός (ΕΚ) αριθ. 1916/98 της Επιτροπής, της 9ης Σεπτεμβρίου 1998, σχετικά με την τροποποίηση των παραρτημάτων Ι και ΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(3), πρέπει να ενσωματωθεί στη συμφωνία.

(4) Ο κανονισμός (ΕΚ) αριθ. 1917/98 της Επιτροπής, της 9ης Σεπτεμβρίου 1998, σχετικά με την τροποποίηση των παραρτημάτων Ι και ΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(4), πρέπει να ενσωματωθεί στη συμφωνία.

(5) Ο κανονισμός (ΕΚ) αριθ. 1958/98 της Επιτροπής, της 15ης Σεπτεμβρίου 1998, για τροποποίηση των παραρτημάτων Ι, ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(5), πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Οι παρακάτω περιπτώσεις προστίθενται στο σημείο 14 [κανονισμός (ΕΟΚ) αριθ. 2377/90 του Συμβουλίου] του κεφαλαίου ΧΙΙΙ του παραρτήματος ΙΙ της συμφωνίας: "- 398 R 1570: κανονισμός (ΕΚ) αριθ. 1570/98 της Επιτροπής, της 17ης Ιουλίου 1998 (EE L 205 της 22.7.1998, σ. 10).

- 398 R 1916: κανονισμός (ΕΚ) αριθ. 1916/98 της Επιτροπής, της 9ης Σεπτεμβρίου 1998 (EE L 250 της 10.9.1998, σ. 8).

- 398 R 1917: κανονισμός (ΕΚ) αριθ. 1917/98 της Επιτροπής, της 9ης Σεπτεμβρίου 1998 (EE L 250 της 10.9.1998, σ. 13).

- 398 R 1958: κανονισμός (ΕΚ) αριθ. 1958/98 της Επιτροπής, της 15ης Σεπτεμβρίου 1998 (EE L 254 της 16.9.1998, σ. 7)."

Άρθρο 2

Τα κείμενα των κανονισμών (ΕΚ) αριθ. 1570/98, (ΕΚ) αριθ. 1916/98, (ΕΚ) αριθ. 1917/98 και (ΕΚ) αριθ. 1958/98 της Επιτροπής στην ισλανδική και νορβηγική γλώσσα που επισυνάπτονται στις αντίστοιχες γλωσσικές εκδόσεις της παρούσας απόφασης είναι αυθεντικά.

Άρθρο 3

Η παρούσα απόφαση αρχίζει να ισχύει στις 26 Ιουνίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 25 Ιουνίου 1999.

Για τη Μεικτή Επιτροπή του ΕΟΧ

Ο Πρόεδρος

F. Barbaso

(1) EE L 284 της 9.11.2000.

(2) EE L 205 της 22.7.1998, σ. 10.

(3) EE L 250 της 10.9.1998, σ. 8.

(4) EE L 250 της 10.9.1998, σ. 13.

(5) EE L 254 της 16.9.1998, σ. 7.